मास्‍क पहनना प्रियंका चोपड़ा को पड़ा भारी, हो गईं ट्रोल  
कई बार धूम्रपान को लेकर आलोचना का सामना कर चुकी हैं प्रियंका
 प्रियंका 'द व्हाइट टाइगर' की शूटिंग के लिए दिल्ली में हैं.
हाल ही में प्रियंका की फिल्‍म ‘द स्काई इज़ पिंक' रिलीज़ हुई है.
सोमवार को मास्‍क पहने हुए एक तस्वीर पोस्‍ट करने के बाद एक्‍ट्रेस प्रियंका चोपड़ा (Priyanka Chopra) को इंटरनेट पर आलोचनाओं का सामना करना पड़ा. प्रिंयका इन दिनों नेटफ्लिक्स सीरीज ‘द व्हाइट टाइगर' (The White Tiger) की शूटिंग के लिए दिल्ली में है. यहां उन्‍होंने प्रदूषण के हाई लेवल के बारे में चिंता जाहिर की है. प्रियंका कहती हैं, ‘यहां फिलहाल शूटिंग करना बहुत मुश्किल है, मैं ये कल्पना भी नहीं कर सकती कि यहां लोग इस स्थिति में कैसे रह रहे हैं.' इसके बाद इंटरनेट यूजर्स ने प्रियंका को फौरन रिप्‍लाई करते हुए उनके द्वारा इस साल की शुरुआत में पोस्‍ट की गई फोटो की याद दिलाई, जिसमें वह अपने पति निक जोनास के साथ धूम्रपान करती नजर आ रही थीं. इंस्‍टाग्राम पर एक यूजर ने लिखा, ‘जो सिगरेट आप पीती हैं ये उससे कम हानिकारक है'. एक अन्‍य कमेंट में कहा गया, ‘इन परिस्थितियों में सिगरेट पीना ज्‍यादा कठिन होना चाहिए'.
सोमवार को प्रियंका चोपड़ा ने अपने इंस्टाग्राम प्रोफाइल पर यह फोटो पोस्ट की और लिखा: ‘‘द वाइट टाइगर' की शूटिंग के दिन. अभी यहां शूटिंग करना इतना कठिन है कि मैं सोच भी नहीं सकती कि इन परिस्थितियों में लोग यहां कैसे रह रहे होंगे. हम खुश्‍किस्‍मत हैं कि हमारे पास एयर प्यूरिफायर और मास्क हैं. बेघर लोगों के लिए प्रार्थना करें. सुरक्षित रहें. #airpollution #delhipollution #weneedsolutions #righttobreath‘

Shoot days for #thewhitetiger. It's so hard to shoot here right now that I can't even imagine what it must be like to live here under these conditions. We r blessed with air purifiers and masks. Pray for the homeless. Be safe everyone. #airpollution #delhipollution #weneedsolutions #righttobreathe
A post shared by  Priyanka Chopra Jonas (@priyankachopra) on Nov 3, 2019 at 8:52am PST

राष्ट्रीय राजधानी में प्रदूषण के चलते, दिल्ली हवाई अड्डे से 37 से अधिक उड़ानों को डायवर्ट किया गया था और सभी सरकारी और निजी स्कूलों को 5 नवंबर तक बंद कर दिया गया था. दिल्ली सरकार ने ‘ऑड-ईवन' ट्रैफिक योजना भी लागू की है.
प्रियंका की बात करें तो यह पहली बार नहीं है जब इंटरनेट पर 'क्वांटिको' की एक्‍ट्रेस की स्‍मोकिंग करने पर आलोचना हुई है. इस साल अपने बर्थडे पर, एक्‍ट्रेस स्‍मोकिंग करते हुए कैमरे में कैद हो गई थीं. यह फोटो सोशल मीडिया पर वायरल हो गई थीं. कई फैन्‍स ने प्रियंका को इनहेलर कमर्शियल की याद दिलाई, जिसमें उन्‍होंने अस्थमा से पीड़ित होने के बारे में बताया था.
प्रियंका के हसबैंड निक जोनास ने अभी हाल में इंटरनेट पर सिगार पीते हुए एक फोटो पोस्‍ट की थी, जिसके बाद उन्‍हें स्‍मोकिंग के कई साइड इफेक्‍ट के बारे में बताया गया था. यह फोटो अमेरिकी मैगजीन 'सिगार एफिसियोनाडो' के सितंबर एडिशन के लिए एक फोटोशूट के लिए ली गई थी.
हम इस पोस्‍ट की बात कर रहे हैं:

@cigaraficionado
A post shared by  Nick Jonas (@nickjonas) on Sep 9, 2019 at 11:20am PDT

प्रियंका चोपड़ा जल्‍द ही दो नेटफ्लिक्स प्रोजेक्‍ट में नजर आएंगी. ‘द व्हाइट टाइगर' में उनके को-स्‍टार राजकुमार राव होंगे. वहीं, सुपरहीरो फिल्म ‘वी कैन बी हीरोज' में भी वह नजर आएंगी. इसके अलावा, वह कॉमेडियन मिंडी कलिंग के साथ एक दूसरी फिल्म में पर्दे पर धमाल मचाएंगी. एक्‍ट्रेस ने हाल ही में अपनी कजिन सिस्‍टर परिणीति चोपड़ा के साथ ‘डिज्नी फ्रोजन 2' के हिंदी वर्जन में अपनी आवाज दी है. हाल ही में उनकी फिल्‍म ‘द स्काई इज़ पिंक' रिलीज़ हुई है.